open-index/open-wikipedia-markdown huggingface dataset:
Charlotte Cooper

**Charlotte Cooper** (1870 m. rugsėjo 22 d. – 1966 m. spalio 10 d.) – Anglijos tenisininkė, olimpinė čempionė. Penkių Vimbldono čempionato titulų savininkė.

## Biografija
1895 m. pirmą kartą tapo Vimbldono čempionato nugalėtoja.

Paryžiuje vykusiose antrosiose moderniose 1900 m. vasaros olimpinėse žaidynėse anglė dalyvavo teniso varžybose. Moterų vienetų varžybų finale anglė nugalėjo prancūzę Hélène Prévost ir tapo pirmąją teniso čempione olimpiados istorijoje. Pirmą kartą vykusių mišrių dvejetų varžybose Charlotte Cooper varžėsi su bendratautiečiu Reginald Doherty. Pora iškovojo aukso medalius.

1908 m. Cooper iškovojo penktąjį Vimbldono titulą.

## Nuorodos
* Sports Reference svetainėje
Friedrich Hölderlin

**Frydrichas Helderlinas** (*Johann Christian Friedrich Hölderlin*, 1770 m. kovo 20 d. – 1843 m. birželio 7 d.) – Vokietijos rašytojas, poetas, filosofas, viena svarbiausių vokiečių romantizmo figūrų.

## Biografija
Frydrichas Helderlinas ketino tapti liuteronų pastoriumi. Denkendorfo ir Maulbrono vienuolynuose praėjo teologinį pasiruošimą, 1788–1793 m. studijavo teologiją Tiubingeno universitete. Baigęs studijas, Helderlinas atsisakė planų tapti dvasininku ir pradėjo dirbti namų mokytoju (dirbo Frankfurte, Bad Homburge, Šveicarijos Hauptvilio kaime, Bordo). Jenoje jis klausė J. G. Fichtės paskaitų, draugavo su G. Hėgeliu, Šelingu.

XVIII a. pask. dešimtmetyje pašlijo rašytojo psichinė būklė (susirgo schizofrenija). 1806 m. paguldytas į Tiubingeno kliniką. Vėliau apsigyveno name, pramintame „Helderlino bokštu“ (*Hölderlinturm*). Senatvę praleido apleistas giminių ir jaunystės laikų draugų. Mirė 1843 m.

## Kūryba

Frydricho Helderlino kūrybai būdinga klasicizmo ir romantizmo poetika. Rašė romanus, eilėraščius, poemas, odes, elegijas, dramas.

Ankstyvajai kūrybai būdingi laisvės, grožio, jaunystės, harmonijos motyvai, idealizmas, poetas vadinamas dievybės ir žmonių tarpininku. Rašė eiles mylimajai Siuzetei Gontar (*Susette Gontard*), kurią vadino Diotima. Vėliau būdingos elegijos, kurioms būdinga sielvartinga nuotaika, gamtovaizdžių motyvai, apmąstomas žmogaus ir amžinybės, visatos ryšys. Helderlinas daug dėmesio skyrė senosios graikų kultūros apmąstymui – Jėzus Kristus gretinamas su Herakliu ir Dionisu, atskleidžiamas sudėtingas Dievo ir senovės dievų santykis, antikos motyvai simbolizuoja žmogaus harmoningą ryšį su gamta ir dievais. Lyriniame laiškų formos romane „Hiperionas“ pasakojama apie XVIII a. graikų sukilimą prieš turkus; kūrinys nuotaika ir tematika artimas poezijai, jame mažai veiksmo, svarbesnė idėjų kova.

Frydrichas Helderlinas buvo Gėtės ir Šilerio romantinės tradicijos tęsėjas, žavėjosi senovės graikų autoriais (Pindaru, Sofokliu). Nors būdamas gyvas, Helderlinas pripažinimo nesulaukė, jo kūriniai pradėti vertinti XX a. pr. Juo sekė Raineris Marija Rilkė, Hermanas Hesė, Paulis Celanas, filosofas Martinas Haidegeris jį pavadino geriausiu vokiečių poetu. Helderlino kūrinių motyvais kompozicijų sukūrė Johanesas Bramsas, Ričardas Štrausas, Derdi Ligetis, Pėteris Kornelijus, Bendžaminas Britenas, Robertas Šumanas ir kt.

## Bibliografija

* Himnai žmonijos idealams (*Hymnen an die Ideale der Menschheit*, 1789 m.)
* Hiperionas, arba Atsiskyrėlis Graikijoje (*Hyperion oder Der Eremit in Griechenland*, 2 t. 1797–1799 m., lietuvių k. 2004 m., vertė Laurynas Katkus)
* Empedoklio mirtis (*Der Tod des Empedokles*, parašyta 1797–1800 m., išspausdinta 1826 m., nebaigta)
* F. Helderlino eilėraščiai (*Gedichte von Friedrich Hölderlin*, išspausdinta 1826 m., lietuvių k. rinktinė 1995 m., vertė Gintaras Beresnevičius)
* Raštai (*Friedrich Hölderlin’s sämmtliche Werke*, 2 t. 1846 m.)

## Šaltiniai
Reginald Doherty

**Reginald Doherty** (1872 m. spalio 14 d. – 1910 m. gruodžio 29 d.) – Anglijos tenisininkas, olimpinis čempionas. Dvylikos Vimbldono čempionato titulų savininkas ir dukart US Open nugalėtojas.

## Biografija
1897 m. pirmą kartą tapo Vimbldono čempionato nugalėtoja.

Paryžiuje vykusiose antrosiose moderniose 1900 m. vasaros olimpinėse žaidynėse anglas dalyvavo teniso varžybose. Vyrų vienetų varžybų pusfinalyje anglas pralaimėjo olimpiniam čempionui Laurence Doherty ir užėmė trečią vietą. Pirmą kartą vykusių mišrių dvejetų varžybose Reginald Doherty varžėsi su bendratautiete Charlotte Cooper. Pora iškovojo aukso medalius. Vyrų dvejetų varžybose poroje su Laurence Doherty pelnytas aukso medalis.

1902 m. Doherty iškovojo pirmąjį US Open titulą.

## Nuorodos
* Sports Reference svetainėje
Hedwiga Rosenbaumová

**Hedwig Rosenbaum** (mergautinė pavardė *Austerlitz*, čekų kalba *Hedwiga Rosenbaumová*, nuo 1909 m *Hedwig Raabe*, 1864 m. liepos 3 d. – 1939 m. liepos 31 d.) – Bohemijos tenisininkė ir olimpietė. Pirmoji Bohemijos medalininkė moteris. 

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse Rosenbaumová dalyvavo teniso varžybose. Moterų vienetų varžybų pusfinalyje pralaimėjo Yvonne Prévost ir užėmė 3-1 vietą. Pirmą kartą vykusių mišrių dvejetų varžybose poroje su britu Archibald Warden užėmė 3-iąją vietą.

## Nuorodos
* Sports Reference svetainėje
František Janda-Suk

**František Janda-Suk** (g. 1878 m. kovo 25 d. - m. 1955 m. birželio 23 d.) – Bohemijos lengvaatletis, olimpinis prizininkas.

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse Janda-Suk dalyvavo lengvosios atletikos varžybose. Vyrų disko metime pasiekė 35,14 m rezultatą ir pelnė sidabro medalį.

1912 m. vasaros olimpinėse žaidynėse užėmė 15-ą vietą rutulio stūmime ir 17-ą vietą disko metime.

1924 m. vasaros olimpinėse žaidynėse atstovavo Čekoslovakijos rinktinę. Vyrų disko metime užimta 29 vieta.

## Nuorodos
* Sports Reference svetainėje
HAT-P-13 b

**HAT-P-13 b** – egzoplaneta, skriejanti apie geltonąją nykštukę HAT-P-13, esančią Didžiųjų Grįžulo Ratų žvaigždyne. Nuo Saulės sistemos nutolusi apie 698 šviesmečius (214 parsekų).

HAT-P-13 b yra karštojo Jupiterio tipo dujinė milžinė. Planetos masė siekia 0,851 Jupiterio masės, o spindulys – apytikriai 1,272 Jupiterio spindulio. Apie savo žvaigždę planeta apskrieja per maždaug 2,92 paros, jos orbitos didysis pusašis yra 0,0426 av, o ekscentricitetas – 0,0142. HAT-P-13 b pusiausvyros temperatūra – 1504 K.

Apie HAT-P-13 b atradimą pranešta 2009 m. Planeta aptikta HATNet projekto, taikant tranzitų metodą. Be HAT-P-13 b, šioje sistemoje dar atrasta HAT-P-13 c planeta (taip pat dujinė milžinė).

## Šaltiniai
Tenisas 1900 m. vasaros olimpinėse žaidynėse

**[[Tenisas]] 1900 m. vasaros olimpinėse žaidynėse** vyko antrą kartą olimpinių žaidynių istorijoje. 26 tenisininkai iš keturių valstybių varžėsi keturiose rungtyse. Olimpiniame tenise pirmą kartą dalyvavo moterys.

## Varžybos
Olimpiadoje pirmą kartą vyko moterų vienetų ir mišrių porų varžybos.

## Dalyvavusios šalys

* 
* 
* 
* 

## Medalininkai

## Nuorodos
* TOK svetainė
Futbolas 1900 m. vasaros olimpinėse žaidynėse

**[[Futbolas]] 1900 m. vasaros olimpinėse žaidynėse** vyko pirmą kartą olimpinių žaidynių istorijoje. Trys klubai varžėsi dėl čempionų titulo. Upton Park F.C. pelnė pirmąjį futbolo titulą atstovavę Jungtinę Karalystę.

## Medalininkai

## Nuorodos
* TOK svetainė
Kriketas 1900 m. vasaros olimpinėse žaidynėse

**[[Kriketas]] 1900 m. vasaros olimpinėse žaidynėse** vyko pirmą kartą olimpinių žaidynių istorijoje. Tai buvo vienintelis kartas kai kriketas buvo įtrauktas į pagrindinių žaidynių sporto šakų sąrašą.

## Medalininkai

## Nuorodos
* TOK svetainė
Polas 1900 m. vasaros olimpinėse žaidynėse

**[[Polas]] 1900 m. vasaros olimpinėse žaidynėse** vyko pirmą kartą olimpinių žaidynių istorijoje. Varžybose dalyvavo iš kelių tautų atstovų sudaryti klubai.

## Medalininkai

## Nuorodos
* TOK svetainė
Emanuel Swedenborg

**Emanuelis Svedenborgas** (*Emanuel Swedenborg*, 1688 m. sausio 29 d. – 1772 m. kovo 29 d.) – Švedijos mokslininkas, išradėjas, filosofas, teologas, mistikas. 1787 m. jo pasekėjai įkūrė Naująją bažnyčią.

## Biografija
Gimė kaip Emanuelis Svedbergas vyskupo Jespero Svedbergo šeimoje. 1704–1709 m. studijavo Upsalos universitete. Vėliau keliavo po Europą, apie 1711 m. studijavo Oksfordo universitete. 1716–1747 m. buvo karaliaus Karolio XII patarėjas kalnakasybos ir metalurgijos klausimais.

Pradžioje Svedenborgas gilinosi į gamtos mokslus, domėjosi metalurgija, mechanika (sukūrė skraidančios mašinos modelį), geometrija, chemija, anatomija, fiziologija (ypač neurologija, kūrė neurono sampratą). Sukūrė įvairių prietaisų kalnakasybos, metalurgijos pramonei, navigacijai, karybai. Apie 1730 m. ėmė linkti link filosofijos, teologijos (jo pažiūroms turėjo įtakos Renė Dekartas, Gotfridas Leibnicas, Džonas Lokas, taip pat Platonas, Plotinas, Šv. Augustinas, Aristotelis). 1744–1745 m. keliavo į Nyderlandus, vėliau apsistojo Londone. Tuo metu pradėjo regėti regėjimus ir pranašiškus sapnus. Atsidėjo dvasiniams apmąstymams, rašė traktatus.

1772 m. po širdies smūgio sukelto paralyžiaus mirė Londone. 1913 m. jo palaikai perlaidoti Upsalos katedroje.

## Pažiūros
E. Svedenborgas siekė suderinti gamtos mokslus, racionalizmo filosofiją ir krikščioniškąjį apreiškimą, teigė gamtos, dvasinio ir Dievo pasaulių ryšį. Anot E. Svedenborgo, egzistuoja matematinis taškas, jungiantis begalinę būtį ir baigtinį pasaulį. Panašiai, pasak jo, per kraują ir smegenis žmogaus siela jungiasi su kūnu. Jo požiūriu, žmogus savo esme yra dvasia, bendraujanti su kitomis geromis ir blogomis dvasiomis. Jis neigė krikščionišką Švč. Trejybės doktriną ir vienintele Dievo apraiška laikė Jėzų Kristų, kuris išlaisvinęs žmoniją iš blogio, sunaikinęs jo galybę ir tapęs kliūtimi tarp žmonijos ir pragaro. Atmetė protestantišką *[[sola fide]]* („vien tikėjimas“) principą ir pabrėžė meilės (*caritas*) svarbą.

Nors pats Svedenborgas nebuvo religinis reformatorius, XVIII a. pab. Anglijoje, Švedijoje ėmė kurtis jo pasekėjų, laikiusių jį pranašu ir aiškiaregiu, būreliai. 1787 m. Anglijoje įkurta Naujoji bažnyčia, veikianti iki šių dienų.

1763 m. Svedenborgo regėjimais buvo susidomėjęs Imanuelis Kantas. Jo idėjos darė įtaką romantizmo, simbolizmo rašytojams (R. Emersonui, Š. Bodlerui, A. Strindbergui, V. B. Jitsui), Karlui Gustavui Jungui ir kt.

## Bibliografija
E. Svedenborgas išleido chemijos, mineralogijos, fizikos, astronomijos, fiziologijos, psichologijos ir kitų mokslo šakų veikalų.

Svarbiausi veikalai:
* Filosofijos ir mineralogijos veikalai (*Opera Philosophica et Mineralia* 3 t. 1734 m.),
* Dangaus mįslės, atrastos Pradžios ir Išėjimo knygose (*Arcana Coelestia quae in Genesi et Exodo Sunt Detecta*, 8 t. 1749–1756 m.),
* Apie dangų, jo stebuklus ir pragarą (*De Coelo et ejus Mirabilibus et de Inferno*, 1758 m.),
* Hieroglifinis raktas (*Clavis Hieroglyphica*, išleista 1784 m.),
* Sapnų dienoraštis (*Drömboken*, parašyta 1743–1744 m., išleista 1859 m.).

## Šaltiniai
Regbis olimpinėse žaidynėse

**[[Regbis|Regbio]]** rungtis **[[vasaros olimpinės žaidynės|vasaros olimpinėse žaidynėse]]** vyko nuo 1900 m. olimpiados iki 1924 m. olimpiados. JAV ir Prancūzija buvo sėkmingiausios šiame sporte pasirodžiusios šalys.

Nuo 2016 m. olimpiadoje vykdoma kita regbio atmaina - Regbio septynetai. 

## Medalių lentelė

## Šaltiniai
Polas olimpinėse žaidynėse

**[[Polas|Polo]]** rungtis **[[vasaros olimpinės žaidynės|vasaros olimpinėse žaidynėse]]** vyko nuo 1900 m. olimpiados iki 1936 m. olimpiados. Jungtinė Karalystė ir Argentina buvo sėkmingiausios šiame sporte pasirodžiusios šalys.

## Medalių lentelė

## Šaltiniai
Deus Irae

**Deus Irae** – 1976 m. išleistas rašytojų Philip K. Dick ir Roger Zelazny postapokaliptinis fantastinis romanas. Pavadinimas lotyniškai reiškia „Dievo rūstybė“ ir yra žodžių žaismas nuo *[[Dies irae]]*. Romano siužetas kažkiek paremtas ankstesniu Philip K. Dick apsakymu „The Great C“.

Knygą rašyti Philip K. Dick pradėjo vienas, tačiau supratęs, kad krikščionybės pakankamai gerai neišmano, paprašė bendradarbiauti kitą fantastikos rašytoją Ted White. White perskaitė atsiųstą rankraštį, tačiau prie kūrimo neprisidėjo. 1968 m. pradžioje rankraštį pas White atsitiktinai užtiko Roger Zelazny ir perskaitęs susidomėjo, susisiekė su Dick ir sutarė rašyti kartu. Pasak Christopher S. Kovacs, rašymas vyko lėtai, abu rašytojai užsiimdavo ir kita veikla, kol galiausiai romaną teko skubiai pabaigti 1975 m., nes leidykla „Doubleday“ buvo sumokėjusi Dickui avansą ir reikalavo arba pagaliau pabaigti kūrinį, arba grąžinti pinigus.

Knygoje 1982 m. įvyksta branduolinis karas, sunaikinęs civilizaciją, dėl branduolinės radiacijos padaugėja mutacijų. Istorijos centre nauja religija, garbinanti pajėgiausio masinio naikinimo ginklo kūrėją Carleton Lufteufel.

## Nuorodos ir šaltiniai
*Deus Irae internetinėje fantastikos duomenų bazėje
*Philip K. Dick lentyna: įvairių knygos leidimų viršeliai
*Deus Irae Goodreads portale

### Išnašos
Vandensvydis 1900 m. vasaros olimpinėse žaidynėse

**[[Vandensvydis]] 1900 m. vasaros olimpinėse žaidynėse** vyko pirmą kartą olimpinių žaidynių istorijoje. Septyni klubai varžėsi dėl čempionų titulo. Osborno plaukimo klubas atstovavę Jungtinę Karalystę pelnė pirmąjį vandensvydžio čempionų titulą.

## Medalininkai

## Nuorodos
* TOK svetainė
John Arthur Jarvis

**John Arthur Jarvis** (1872 m. vasario 24 d. – 1933 m. gegužės 9 d.) – Jungtinės Karalystės plaukikas ir vandensvydininkas, olimpinis čempionas.

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse Jarvis dalyvavo vandensvydžio ir plaukimo varžybose. Kartu su Osburno plaukimo klubu pelnytas auksas pirmą kartą vykusiose vandensvydžio varžybose. Individualiose plaukimo laisvuoju stiliumi varžybose 1000 m ir 4000 m distancijose britas pelnė aukso medalius.

1908 m. vasaros olimpinėse žaidynėse dalyvavo 1500 m plaukimo laisvuoju stiliumi varžybas. Sportininkas laimėjo atrankinį plaukimą, bet pusfinalyje distancijos nebaigė ir iš tolimesnės kovos pasitraukė.

## Nuorodos
* Sports Reference svetainėje
Plaukimas 1900 m. vasaros olimpinėse žaidynėse

**[[Plaukimas]] 1900 m. vasaros olimpinėse žaidynėse** vyko antrą kartą olimpinių žaidynių istorijoje. Visos varžybos vyko Senos upėje.

## Dalyvavusios šalis
76 plaukikai iš 12 šalių varžėsi 1900 m. olimpinėse žaidynėse:

* 
* 
* 
* 
* 
* 
* 
* 
* 
* 
* 
* 

## Medalininkai

## Nuorodos
* TOK svetainė
Kelias (knyga)

**Kelias** () – postapokaliptinis JAV rašytojo Cormac McCarthy romanas, išleistas 2006 m. Siužetas pasakoja apie tėvą ir sūnų, klajojančius pasaulyje, kur beveik visa gyvybė sunaikinta konkrečiai neįvardinto kataklizmo. 2007 m. knyga laimėjo Pulicerio grožinės literatūros premiją. 2009 m. režisierius John Hillcoat pagal ją pastatė filmą tuo pačiu pavadinimu.

Knygoje tėvas ir sūnus nenurodytais vardais, vadinami tiesiog „vyru“ ir „berniuku“, klajoja po postapokaliptinę Ameriką. Pasaulis padengtas pelenais ir be gyvybės ženklų. Jų tikslas yra pasiekti vandenyną. Berniuko mama nusižudė prieš prasidedant knygos siužetui. Interviu Oprah Winfrey rašytojas teigė, kad įkvėpimas parašyti kūrinį kilo, kai jis pats su sūnumi lankėsi El Pase.

## Nuorodos ir šaltiniai

* The Road Goodreads portale

### Išnašos
Kelias (filmas)

**Kelias** () – 2009 m. JAV postapokaliptinė drama, kurios režisierius John Hillcoat, scenarijaus autorius Joe Penhall. Filmas pastatytas Cormac McCarthy knygos tokiu pačiu pavadinimu motyvais. Filme pasakojama tėvo ir sūnaus, kuriuos atitinkamai suvaidino Viggo Mortensen ir Kodi Smit-McPhee, kelionė per postapokaliptinę Ameriką.

Kritikų filmas daugiausia įvertintas teigiamai, sulaukė keleto nominacijų apdovanojimams, kaip antai BAFTA už geriausią kinematografiją.

## Išnašos
Kelias (reikšmės)

*Kelias – inžinerinis statinys, skirtas transporto priemonių ir pėsčiųjų eismui.
*„Kelias“ () – rašytojo Cormac McCarthy 2006 m. postapokaliptinės fantastikos romanas
**„Kelias“ – 2009 m. pagal ją pastatytas filmas
Joletenas

**Joletenas** () – miestas pietryčių Tukmėnistane, Maro velajate, 55 km į pietryčius nuo Maro, Murgabo deltoje. Rajono (etrapo) centras. Praeina Maro–Serhetabado plentas ir geležinkelis. Verčiamasi medvilnės valymu, veikia medvilnės selekcijos ir sėklininkystės institutas. Veikia Hindukušo vandens jėgainė. Apylinkėse – gausūs naftos ir gamtinių dujų telkiniai.

## Istorija
Joletenui miesto statusas suteiktas 1939 m. Iki Turkmėnijos nepriklausomybės miestas oficialiai vadintas ***Jolotaniu*** ().

## Šaltiniai
Šventaragio gatvė

**Šventaragio gatvė** – Vilniaus senamiesčio gatvė, prasidedanti nuo Gedimino prospekto ir Tado Vrublevskio gatvės sankirtos ties Katedros aikšte, ir tęsiasi iki Pilies gatvės.

## Pavadinimas
Tarpukariu gatvė vadinosi Marijos Magdalenos gatve. Sovietmečiu vadinosi Juliaus Janonio g.

Dabar vadinasi lietuvių mitologinio kunigaikščio Šventaragio vardu.

## Istorija ir dabartis
Gatvėje stovi 2 namai, ji išklota trinkelėmis. Ribojasi su Gedimino prospektu, Tilto gatve, Pilies gatve, Universiteto gatve, Barboros Radvilaitės gatve, Tado Vrublevskio gatve bei Lauryno Stuokos–Gucevičiaus gatve.

Šventaragio ir Universiteto g. kampe seniau stovėjo šv. Marijos Magdalenos bažnyčia. XVI–1799 m. prie jos veikė seniausia Vilniuje ligoninė. Ją uždarius ligoniai perkelti į šv. Jokūbo ligoninę. 1818 m. bažnyčia nugriauta. Prie ligoninės stovėjo Šv. Marijos Magdalenos vartai, Vilniaus gynybinės sienos dalis, kurie nugriauti XVIII a.

Šventaragio g. 2, įsikūrusi Vidaus reikalų ministerija ir jos įstaigos. Čia yra ir Vilniaus turizmo informacijos centro patalpos. Šventaragio g. 4, veikia Vilniaus arkivyskupijos kurija.

Šventaragio g. 2/Pilies g. 1 stovėjęs kampinis triaukštis namas priklausė Vilniaus katedros kapitulai XVI a. viduryje šioje vietoje stovėjo viena Radvilų rezidencijų. Ją sudarė keletas pastatų. Šių pastatų ansamblis pavaizduotas Brauno ir Hogenbergo atlase 13 numeriu. XVIII a. viduryje vietoj šių statinių žemaičių vyskupas Antanas Tiškevičius pastatė vieną didelį pastatą. 1790 m. Vilniaus namų schemoje nurodyti nauji Lopacinskių rūmai. 1790-1795 m. rūmai atiteko Oginskiams. 1797 m. jie parduoti valdžiai. XIX a. pastatas buvo dviejų aukštų, fasadine dalimi atgręžtas į katedros pusę, pastato išorės būklė bloga, jis apie 30 metų negyvenamas. 1864–1867 m. pastatas suremontuotas, pastatytas trečias aukštas. Jame veikė gubernijos įstaigos. XIX a. pab.- XX a. pradž. į pastatą perkelta gubernijos spaustuvė. Tarpukaryje pastate būta ir gyvenamųjų butų, čia veikė Vilniaus vaivadija.

Šventaragio g. 4 įsikūrusi Vilniaus arkivyskupijos kurija ir arkivyskupo rezidencija. 1934 m. trijų aukštų keturkampius Romos katalikų metropolijos kurijos rūmus suprojektavo architektas Stefanas Narembskis. Pastatas arkivyskupijai mainais paskirtas už nusavintus senuosius Vyskupų rūmus, kuriuose dabar įsikūrusi Lietuvos Respublikos Prezidentūra. Sovietmečiu, nuo 1944 m. pastatą buvo užėmęs LTSR Aukščiausiosios Tarybos Prezidiumas. Prezidiumui persikrausčius, namas liko jo žinioje. 1992 m. Popiežiaus Jono Pauliaus II apsilankymo Lietuvoje išvakarėse, atnaujintas pastatas, Šventaragio g. 4, grąžintas Vilniaus arkivyskupijai.

## Galerija

Šventaragio gatvė 2.jpg|Nuo Universiteto gatvės pusės


## Šaltiniai
Frederick Stapleton

**Frederick Stapleton** (1877 m. kovo 11 d. – 1939 m. rugsėjo 11 d.) – Jungtinės Karalystės plaukikas ir vandensvydininkas, olimpinis čempionas.

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse Stapleton dalyvavo vandensvydžio ir plaukimo varžybose. Kartu su Osburno plaukimo klubu pelnytas auksas pirmą kartą vykusiose vandensvydžio varžybose. Individualiose plaukimo varžybose varžėsi 200 m laisvuoju stiliumi ir 200 m kliūtinio plaukimo varžybose, bet medalių nepelnė.

## Nuorodos
* Sports Reference svetainėje
11-asis Lietuvos korespondencinių šachmatų čempionatas

**11-asis Lietuvos korespondencinių šachmatų čempionatas** - tai individualios nuotolinės šachmatų varžybos vykdomos pagal ICCF  taisykles. Čempionato pradžia 1980 m., pabaiga – 1982.

## Turnyras

## Prizininkai
11-ojo Lietuvos korespondencinių šachmatų čempionato nugalėtoju tapo Arūnas Ščiupokas  (Šiauliai), nepralaimėjęs nei vienos partijos ir surinkęs 13,5 taškų iš 15-kos galimų. Po jo sekė du dalyviai surinkę vienodai taškų – po 11,5. Pagal papildomus rodiklius sidabras atiteko Gediminui Miškiniui (Vilnius), o bronza Eimučiui Jovaišai (Kaunas).

## Šaltiniai

## Išorinės nuorodos
*  Lietuvos korespondencinių šachmatų čempionai
Jonos sala

**Jonos sala** () – uolinga sala Ochotsko jūroje, 250 km į šiaurę nuo Sachalino salos, 230 km į pietryčius nuo Enkano kyšulio žemyne. Priklauso Rusijai, Chabarovsko kraštui. Plotas – 1,36 km². Aukštis ~150 m. Salos ilgis 1,6 km, plotis iki 0,85 km. Aplink salą dažnai tvyro rūkas.

Jonos saloje yra šiaurinių jūrų liūtų gulyklos, „paukščių turgūs“ (šiaurinis fulmaras, alkos, mormonai, laibasnapis narūnėlis, storasnapis narūnėlis, šiaurinis audrašauklis, tripirštis kiras, Tolimųjų Rytų kiras, Beringo kormoranas ir kt.). Sala paskelbta draustiniu.

Salą 1849 m. pasiekė banginių medžiotojai. XIX a. antroje pusėje ji buvo banginių ir ruonių medžiotojų sustojimo taškas. Pavadinta Šv. Jonos Maskviečio garbei. Yra automatinė meteorologinė stotis.

## Šaltiniai
Latako gatvė

**Latako gatvė** – Vilniaus senamiesčio gatvė, jungianti Bokšto ir Rusų gatves.

## Istorija
Dabartinio VDA bendrabučio vietoje kadaise stovėjo Šv. Mikalojaus Stebukladario palaikų Pernešimo cerkvė. XVI a. ji perkelta į dabartinę vietą Didžiojoje gatvėje. Latako ir Bokšto gatvių sankirtoje stovėjo Šv. Elijaus cerkvė. Vėliau, nugriovus cerkvę, buvo pastatytas pastatas, kuriame įsikūrė Niškovskio viešbutis.

Niškovskio viešbutis nugriautas 1944 m. Vietoj jo pastatytas Dailės instituto studentų bendrabutis. Antras ir trečias už bendrabučio stovintys namai dviaukščiai, paskutinis namas kampinis su Rusų g., vienaaukštis. Kitos pusės namai taip pat kažkuo neišsiskiria.

Gatvę nutapė Mstislavas Dobužinskis.

Ilgis ~120 metrų, stovi 7 namai.

## Nuorodos
Litevka

**Litevka**, () – dvieilis švarkas, istorinės vokiečių karinės uniformos sudėtinė dalis.

## Istorija
Pirmieji šiuos paprastus ir judesių nevaržančius švarkus 1807 m. pradėjo devėti Frydricho Augusto Ludvigo fon der Marvitco vadovaujami Prūsijos karalystės savanorių būriai, kovoję prieš Napoleono kariuomenę. Nuo 1813 m. juos ėmė nešioti Karalystės reguliariosios kariuomenės padaliniai, taip pat ir Mažosios Lietuvos dragūnų pulko raiteliai – pradžioje kareiviai ir puskarininkiai, o vėliau ir karininkai. 

Tai buvo standžios medžiagos ilgaskvernis švarkas, užsegamas iškirptų arba prisiūtų kilpų pagalba. Pamažu tokius uniforminius švarkus įvedė vis labiau į vakarus dislokuoti daliniai, Mozūrijoje ir kitose lenkakalbėse žemėse juos tapo įprasta vadinti *litevkomis*. 

Nuo 1893 m. buvo įvesti ant rankovių tvirtinami kampo formos antsiūvai – karinių laipsnių skiriamieji ženklai. Jie buvo medžiaginiai, kartais metaliniai: pvz., feldfebelis turėjo tris tokių metalinių antsiuvų juostas.   

Nuo 1903 m. *litevkas* pradėjo nešioti Vokietijos žandarmerijos pareigūnai, taip pat miestų savisaugos būrių nariai. Taip Heseno didžioje kunigaikštystėje nuo 1901 m. šiems pareigūnams buvo privalu vaikščioti su šešiomis atviromis ir šešiomis paslėptomis sagomis susegama tamsiai mėlynos saržos *litevką* su prisiūtomis dviem kišenėmis, indigo spalvos atvartais ir stačia apykakle. 

XX a. pr. į įvairias užjūrio teritorijas siunčiami vokiečių kariškiai buvo rengiami mėlynomis, pilkomis ir haki spalvos *litevkomis* (pvz., tarptautinės *Rytų Azijos ekspedicijos* dalyviai, į Kiniją iškeliavę malšinti Boksininkų sukilimo). 
1907–1910 m. kaizerinės Vokietijos kariuomenėje *litevkų* buvo atsisakyta, kariuomenę imta rengti kitokiomis uniformomis, į istoriją įėjusiomis *feldgrau* () pavadinimu. Visgi senoji *litevka* kariškių tarpe išliko populiari, iki pat Pirmojo pasaulinio karo pabaigos apie ją buvo kuriamos dainelės ir linsmos istorijos. Dabartiniais laikais Vokietijoje pavasarinių karnavalų dalyviai mėgsta puoštis istoriniais rūbais, taip pat ir *litevkomis*. 

## Išnašos

## Literatūra
* Walter Transfeldt. *Wort und Brauch in Heer und Flotte* – Hrsg. von Hans-Peter Stein. 9., überarb. u. erw. Aufl. Stuttgart: Spemann, 1986 ISBN 3-440-81060-7
* Ingo Löhken. *Polizei-Uniformen der Süddeutschen Staaten 1872-1932. Baden, Bayern, Hessen, Württemberg, Reichslande* – Friedberg/H. (Podzun-Pallas), 1988 ISBN 978-3-7909-0328-7 ISBN 3-7909-0328-0
Puertoljanas

**Puertoljanas** () – miestas vidurinėje Ispanijoje, Kastilijoje‑La Mančoje, Siera Morenos kalnų papėdėje, 35 km į pietvakarius nuo Siudad Realio. Pro miestą eina Madrido–Sevilijos geležinkelis ir plentas, yra privatus oro uostas. Puertoljanas yra svarbus Ispanijos naftos perdirbimo ir naftos chemijos pramonės centras (veikia „Repsol YPF“ bendrovės įmonė; nafta tiekiama naftotiekiu iš Malagos uosto). Taip pat gaminamos mineralinės trąšos, saulės baterijų plokštės, vystoma spalvotoji metalurgija. Apylinkėse kasama geležies, švino, mangano, vario rūdos, bitumingieji skalūnai, akmens anglys. Trykšta mineralinės versmės (balneologijos kurortas), yra botanikos sodas.

## Istorija
Puertoljanas vietoje (tada vadintas *Puertoplano*) įkurtas XIII a. Miestelio statusą gavo XVI a. Pradžioje plėtota keramikos ir tekstilės pramonė, bet 1873 m. apylinkėse radus akmens anglių suklestėjo kaip kalnakasybos pramonės centras. Miesto teisės suteiktos 1925 m.

## Šaltiniai
Frederick Lane

**Frederick Lane** (1880 m. vasario 2 d. – 1969 m. gegužės 14 d.) – Australijos plaukikas ir pasaulio rekordininkas, olimpinis čempionas.

## Biografija
1898 m. tapo Australijos 100 jardų plaukimo laisvuoju stiliumi nacionaliniu čempionu.

Paryžiuje vykusiose antrosiose moderniose 1900 m. vasaros olimpinėse žaidynėse Lane dalyvavo plaukimo varžybose. Vyrų 200 m kliūtinio plaukimo varžybose australas tapo olimpiniu čempionu. 200 m plaukimo laisvuoju stiliumi finale Lane užfiksavo 2:25.2 laiką ir tapo pirmuoju šios rungties olimpiniu čempionu.

1902 m. pagerino pasaulio rekordus 100 jardų ir 220 jardų distancijose.

## Nuorodos
* Sports Reference svetainėje
Puerto Realis

**Puerto Realis** ( 'karališkasis uostas') – miestas pačiuose Ispanijos pietvakariuose, Andalūzijoje, Kadiso provincijoje, 8 km į rytus nuo Kadiso, prie Kadiso įlankos Kadiso užutėkio šiaurinio kranto, priešais San Fernandą. Keliai į Kadisą (veda tiltas), Cheres de la Fronterą, El Puerto de Santa Mariją, Alchesirasą, praeina Kadiso–Sevilijos geležinkelis. Yra jūrų uostas. Laivų statyba ir remontas, lėktuvų ir jų agregatų, automobilių dalių, gamtinių dujų gavybos platformų (verslovėms jūroje) gamyba. Veikia Kadiso universiteto padalinys. Puerto Realis yra pajūrio kurortas, aplink driekiasi smėlėti paplūdimiai, yra Kadiso įlankos gamtos rezervatas, Kuarjeso gamtos parkas. Yra XVI–XVIII a. bažnyčių.

## Istorija
Kadiso apylinkės gyvenamos nuo priešistorinių laikų. Aplink buvo finikiečių, romėnų gyvenvietės bei įtvirtinimai. Puerto Realis įkurtas 1483 m. Šalia esančioje Trokadero saloje 1823 m. buvo įsitvirtinę prancūzų kariai. XIX a. pab. pradėta plėtoti laivų statybos pramonė.

## Šaltiniai
Frederik Kortlandt

**Frederikas Hermanas Anri (Fricas) Kortlandtas** (, 1946 m. birželio 19 d. Utrechtas, Nyderlandai) – olandų kalbininkas, Leideno universiteto aprašomosios ir lyginamosios kalbotyros profesorius.

## Biografija
Baltų ir slavų bei apskritai indoeuropiečių kalbų specialistas, rekonstruoja indoeuropiečių prokalbės formas, tiria kitas kalbų šeimas. Pateikė atnaujintą (palyginti su pirmine M. Gimbutienės) kurganų hipotezės versiją, daugeliu atvejų patikslino jos chronologiją ir ją susiejo su kalbos rekonstrukcijomis.

Taip pat jis telkiasi į kalbų šeimų grupavimą makrošeimomis (konkrečiai – dirba prie indouralo hipotezės). Be to, F. Kortlandtas indouralo ir nivchių kalbas kildina iš hipotetinės Uralo – Sibiro kalbų šeimos, kuri, jo manymu, galiausiai yra kilusi iš D. Grinbergo teikiamos Eurazijos prokalbės.

Kartu su Ž. van Drymu (George van Driem) ir keletu kitų kolegų yra vienas iš Leideno kalbotyros mokyklos lyderių, aprašančių kalbą kaip memo atmainą.

F. Kortlandtas Amsterdamo universitete apgynė penkias disertacijas:
* humanitarinių mokslų bakalauro, 1967, slavų kalbotyra ir literatūra,
* humanitarinių mokslų bakalauro, 1967, matematinė ekonomika,
* humanitarinių mokslų magistro, 1969, slavų kalbotyra,
* humanitarinių mokslų magistro, 1970, matematinė ekonomika,
* filosofijos daktaro, 1972, kompiuterinė lingvistika.

2007 m. indoeuropiečių prokalbe sudarė savąjį A. Šleicherio pasakėčios variantą, labai besiskiriantį nuo visų ankstesnių versijų.

F. Kortlandtas yra Nyderlandų karališkosios mokslų akademijos narys. Be kitų, apdovanotas Spinozos premija (1997).

## Bibliografija
* Modelling the phoneme: new trends in East European phonemic theory, Den Haag: Mouton 1972
* Italo-Celtic origins and prehistoric development of the Irish language, Amsterdam, Rodopi 2007
* Kortlandt F. Indo-European and Indo-Uralic // Studies in Germanic, Indo-European and Indo-Uralic. – Amsterdam/New York: Rodopi, 2010. – P. 91—112. – (Leiden Studies in Indo-European, 17). – ISBN 978-9-04-203135-7
* Kortlandt F. Indo-Uralic and Altaic // Studies in Germanic, Indo-European and Indo-Uralic. – Amsterdam/New York: Rodopi, 2010. – P. 415. – (Leiden Studies in Indo-European, 17). – ISBN 978-9-04-203135-7
* Selected writings on Slavic and general linguistics, Amsterdam, Rodopi 2011
* ''Kortlandt, Frederik''. Balto-Slavic phonological developments. // Baltistica, 43/1, 2008.
* ''Kortlandt, Frederik''. From Proto-Indo-European to Slavic

## Nuorodos
* Frederikas Kortlandtas: Bibliografija

## Išnašos
Ernst Hoppenberg

**Ernst Hoppenberg** (1878 m. liepos 26 d. – 1937 m. rugsėjo 29 d.) – Vokietijos plaukikas ir vandensvydininkas, olimpinis čempionas.

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse Hoppenberg dalyvavo plaukimo varžybose. Vyrų komandiniame plaukime kartu su Vokietijos nacionaline rinktine iškovojo aukso medalius. Pirmą kartą vykusiose 200 m plaukimo nugara varžybose vokietis užfiksavo 2:47.0 laiką ir tapo olimpiniu čempionu.

Hoppenberg taip pat buvo olimpinių vandensvydininkų sąraše, bet varžybose nestartavo.

## Nuorodos
* Sports Reference svetainėje
Golfas 1900 m. vasaros olimpinėse žaidynėse

**[[Golfas]] 1900 m. vasaros olimpinėse žaidynėse** vyko pirmą kartą olimpinių žaidynių istorijoje. 22 žaidėjai iš keturių valstybių varžėsi dviejose rungtyse. 

## Dalyvavusios šalys

* 
* 
* 
* 

## Medalininkai

## Nuorodos
* TOK svetainė
Margaret Abbott

**Margaret Abbott** (1878 m. birželio 15 d. – 1955 m. birželio 10 d.) – JAV golfo žaidėja, olimpinė čempionė.

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse Abbott dalyvavo golfo varžybose. Moterų varžybose Margaret pelnė aukso medalį ir tapo pirmąją amerikiete moterimi laimėjusią olimpinės čempionės titulą.

## Nuorodos
* Sports Reference svetainėje
Charles Sands

**Charles Sands** (1865 m. gruodžio 22 d. – 1945 m. rugpjūčio 9 d.) – JAV tenisininkas ir golfo žaidėjas, olimpinis čempionas.

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse Sands dalyvavo teniso ir golfo varžybose. Teniso varžybose amerikietis dalyvavo vienetų, dvejetų ir mišrių dvejetų varžybose, bet medalių nepelnė. Pirmą kartą vykusiose golfo varžybose Sands pelnė olimpinį aukso medalį.

1908 m. vasaros olimpinėse žaidynėse amerikietis dalyvavo Jeu De Paume varžybose ir užėmė paskutinę vietą.

## Nuorodos
* Sports Reference svetainėje
Aimé Haegeman

**Aimé Haegeman** (1861 m. spalio 19 d. – 1935 m.) – Belgijos sportinis raitelis. Pirmasis olimpinis konkūrų čempionas.

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse Haegeman dalyvavo žirgų sporto varžybose. Konkūrų varžybose belgas tapo pirmuoju olimpiniu čempionu istorijoje.

## Nuorodos
* Sports Reference svetainėje
Zoltán Halmay

**Zoltán Halmay** (1881 m. birželio 18 d. – 1956 m. gegužės 20 d.) – Vengrijos plaukikas ir pasaulio rekordininkas, olimpinis čempionas.

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse Halmay dalyvavo plaukimo varžybose. Vyrų 1000 m plaukimo laisvuoju stiliumi finale užimta trečioji vieta. 200 m laisvu stiliumi ir 4000 m laisvu stiliumi rungtyse tapo olimpiniu vicečempionu.

1904 m. vasaros olimpinėse žaidynėse tapo olimpiniu čempionu 50 jardų ir 100 jardų plaukimo laisvuoju stiliumi rungtyse. 1908 m. vasaros olimpinėse žaidynėse pelnė du sidabro medalius.

1905 m. pagerino pasaulio rekordą 100 metrų distancijoje, o 1908 m. - 200 m distancijoje.

## Nuorodos
* Sports Reference svetainėje
Šaudymas iš lanko 1900 m. vasaros olimpinėse žaidynėse

**[[Šaudymas iš lanko]] 1900 m. vasaros olimpinėse žaidynėse** vyko pirmą kartą olimpinių žaidynių istorijoje. Visos varžybos vyko Venseno miške.

## Dalyvavusios šalis
153 lankininkai ir trijų šalių varžėsi 1900 m. olimpinėse žaidynėse:

* 
* 
* 

## Medalininkai

## Nuorodos
* TOK svetainė
Limarka

**Limarka** – ežeras Lietuvoje, Švenčionių rajone, 8 km į pietvakarius nuo Sarių, Pabradės miške. Ežeras beveik apvalus, jo skersmuo ~ 0,08 km. Altitudė 134,2 m. Krantai ištisai apaugę krūmais ir medžiais, neaukšti, tik rytinis krantas kiek aukštesnis. Ežeras nenutekantis, priklauso Žeimenos upės baseinui.

## Šaltiniai
John Gretton

**Baronas John Gretton** (1867 m. rugsėjo 1 d. – 1947 m. birželio 2 d.) – anglų politikas, Jungtinės Karalystės parlamento narys. Pirmasis olimpinis buriavimo čempionas.

## Biografija
Paryžiuje vykusiose antrosiose moderniose 1900 m. vasaros olimpinėse žaidynėse anglas atstovavo Jungtinę Karalystę ir dalyvavo buriavimo varžybose. Vienos tonos ir atviros klasės varžybose Gretton tapo olimpiniu čempionu.

Nuo 1895 m. iki 1943 m. Baronas John Gretton buvo Jungtinės Karalystės parlamento narys.

## Šaltiniai
Albert Taillandier

**Albert Taillandier** (1879 m. vasario 8 d. – ?) – Prancūzijos treko dviratininkas, olimpinis čempionas.

## Biografija
Paryžiuje vykusiose antrose moderniose 1900 m. vasaros olimpinėse žaidynėse prancūzas dalyvavo dviračių treko varžybose. Taillandier iškovojo aukso medalį individualaus sprinto varžybose.

## Nuorodos
* Sports Reference svetainėje
Lydekis (Švenčionių r.)

**Lydekis** arba **Lydekinis** – ežeras Lietuvoje, Švenčionių rajone, 6 km į pietvakarius nuo Labanoro, Kiauliaversmio miške. Ežero ilgis iš šiaurės vakarų į pietryčius – 0,46 km, plotis – iki 0,23 km. Altitudė 150,1 m. Krantai ištisai apaugę medžiais ir krūmais, vakarinis ir pietrytinis krantai žemi ir pelkėti, dalis pietinio ir rytinio krantų – aukšti. Į rytus plyti Kanio raistas. Šiaurėje įteka upeliukas iš Beržuvio ežero. Už 0,04 km į pietus telkšo mažesnis Lydekėlio ežeras.

Lydekio ežeras nenutekantis, priklauso Rašios ežero baseinui (Žeimenos upės intako Lakajos baseinas).

## Šaltiniai
Lydekėlis

**Lydekėlis** – ežeras Lietuvoje, Švenčionių rajone, 6 km į pietvakarius nuo Labanoro, Kiauliaversmio miške. Ežero ilgis iš vakarų į šiaurės rytus – 0,33 km, plotis – iki 0,13 km. Altitudė 150,2 m. Krantai miškingi, aukšti, tik rytinis krantas žemas ir pelkėtas. Į rytus plyti Kanio raistas. Ežeras nenutekantis, priklauso Rašios ežero baseinui (Žeimenos upės intako Lakajos baseinas).

Už 0,04 km į šiaurę telkšo didesnis Lydekio ežeras.

## Šaltiniai
Louis Bastien

**Louis Bastien** (1881 m. spalio 26 d. – 1963 m. rugpjūčio 13 d.) – Prancūzijos fechtuotojas ir treko dviratininkas, olimpinis čempionas.

## Biografija
Paryžiuje vykusiose antrose moderniose 1900 m. vasaros olimpinėse žaidynėse prancūzas dalyvavo fechtavimo ir dviračių treko varžybose. Fechtavimo špaga varžybose Bastien neįveikė pirmojo atrankinio etapo ir iš tolimesnės kovos pasitraukė. 25 km varžybose Bastien aplenkė visus konkurentus ir tapo olimpiniu čempionu.

## Išnašos
Venseno velodromas

**Venseno velodromas** (, 1900–1987 m. *Vélodrome municipale de Vincennes*) – lauko sportinis velodromas Vensene prie Venseno miško, į pietryčius nuo Paryžiaus centro (Prancūzija). 1900 m. vasaros olimpinių žaidynių pagrindinis stadionas. Šiuo metu naudojamas dviračių sporto, futbolo ir regbio varžyboms.

## Istorija

Velodromas atidarytas 1894 m. Atidarytas 1900 m. birželio 3–4 dienomis, buvo 1900 m. vasaros olimpinių žaidynių pagrindinis stadionas, velodrome vyko kriketo, dviračių sporto, futbolo, gimnastikos ir regbio varžybos. Taip pat naudotas Pasaulinei mugei.

1924 m. vasaros olimpinių žaidynių dviračių treko stadionas. 1968–1974 m. šiame stadione finišuodavo Tour de France dviračių lenktynės. 1987 m. pervadintas dviratininko Jacques Anquetil (1934–1987) garbei.

## Šaltiniai
Enrico Brusoni

**Enrico Brusoni** (1878 m. gruodžio 10 d. – 1949 m. lapkričio 26 d.) – Italijos treko dviratininkas, olimpinis čempionas.

## Biografija
Paryžiuje vykusiose antrose moderniose 1900 m. vasaros olimpinėse žaidynėse italas dalyvavo dviračių treko varžybose. Individualaus sprinto varžybų atrankiniame važiavime Brusoni liko trečias ir pateko į kitą etapą, bet medalių neiškovojo. Taškų lenktynėse italas tapo pirmuoju olimpiniu čempionu.

## Nuorodos
* Sports Reference svetainėje
Liūniukas (12131160)

**Liūniukas** – ežeras Lietuvoje, Švenčionių rajone, 10 km į šiaurę nuo Pabradės, Pabradės miške. Ežero ilgis iš šiaurės į pietus – 0,27 km, plotis – iki 0,15 km. Altitudė 143,2 m. Krantai ištisai apaugę medžiais, vakarinis ir rytinis krantai aukštesni ir sausi, šiaurinis – žemas ir pelkėtas. Iš šiaurės į pietus ežerą prateka Žeimenos upės intakas Bevara (iš dar vieno Liūniuko ežero į kitą ežerą Liūniuką).

## Šaltiniai
10-asis Lietuvos korespondencinių šachmatų čempionatas

**10-asis Lietuvos korespondencinių šachmatų čempionatas** - tai individualios nuotolinės šachmatų varžybos vykdomos pagal ICCF  taisykles. Čempionato pradžia 1979 m. Kovas, pabaiga – 1981 m. Vasaris.

## Turnyras

## Prizininkai
Čempionate, nepralaimėjęs nei vienos partijos bei surinkęs  13,5 taško iš 17-kos galimų, nugalėjo  Vytautas Vaitonis (Klaipėda), kitas klaipėdietis Kęstutis Andriejūnas  pelnė sidabro (12,5 tšk.), o Gediminas Miškinis (Vilnius) – bronzos medalį (12 tšk.).

## Šaltiniai

## Išorinės nuorodos
*  Lietuvos korespondencinių šachmatų čempionai
Rick Derksen

**Rikas Derksenas**  (, 1964 m.) – Leideno universiteto olandas kalbininkas, indoeuropeistas. Jis yra baltų-slavų kalbų istorinės kalbotyros specialistas, ypač daug dėmesio skiriantis akcentologijai ir etimologijai.

R. Derksenas įsitraukęs į „Etimologinio indoeuropiečių žodyno“ sudarymo projektą, jam parašė „Etimologinį paveldėtos slavų kalbų leksikos žodyną“ (Brill, 2008) ir „Etimologinį paveldėtos baltų kalbų leksikos žodyną“ (Brill, 2015).
## Derkseno dėsnis
Pasak šio dėsnio, formos su priesagomis **-to-*, **-sto-*, **-tlo-* baltų-slavų kalbose turėjo galūninį kirtį, tai yra lietuvių kalboje kirtis nuo trumpųjų balsių buvo atkeltas į ankstesnį skiemenį, dėl to tame skiemenyje nekirčiuotas akūtas virto cirkumfleksu.

Pavyzdys:

 > baltų-slavų **būˀtlá* > pralietuvių k. **būtlás* > (Derkseno dėsnis) lietuvių k. *bū̃klas*; plg. slavų prok. **bydlò*.

## Išnašos
Liūniukas (12131159)

**Liūniukas** – ežeras Lietuvoje, Švenčionių rajone, 10,5 km į šiaurę nuo Pabradės, Pabradės miške. Ežero ilgis iš vakarų į rytus – 0,18 km, plotis – iki 0,17 km. Altitudė 143,3 m. Krantai žemi, pelkėti, ištisai apaugę medžiais. Pietuose išteka Bevaros upeliukas link dar vieno Liūniuko ežero (Žeimenos upės baseinas).

## Šaltiniai
7 Days to Die

**7 Days to Die** – išgyvenimo siaubo žanro kompiuterinis žaidimas, kuriamas įmonės „The Fun Pimps“ ir pagal „Early Access“ sąlygas išleistas 2013 m. gruodžio 13 d. Windows platformai, 2014 m. lapkričio 22 d. Linux platformai, ir 2016 m. – PlayStation 4 bei Xbox One konsolėms. Versiją konsolėms leido „Telltale Publishing“ leidėjas. Tačiau subankrutavus įmonei „Telltale Games“, juridinės teisės pardavinėjimui konsolių platformoms lieka neaiškios.

Žaidimo pasaulis yra fiktyvus sugriautas Navezgane miestas postapokaliptinių JAV buvusioje Arizonos valstijoje. Žaidėjo tikslas yra išgyventi – rasti maisto (galima užsiauginti daržovių ar medžioti laukinius gyvūnus) ir geriamo vandens, įsirengti saugią gyvenamąją vietą, pasislėpti ar atsiginti nuo zombių minių. Siekdamas savo tikslų, žaidėjas klajoja po griuvėsius, ieško išlikusių panaudojamų daiktų ar jų dalių, resursų, taip pat gali gamintis įvairius daiktus nuo primityvių akmeninių kirvių iki mopedų ar elektros generatorių, tačiau kad galėtų gamintis sudėtingus prietaisus, turi iš pradžių rasti jų schemas. Pagrindiniai žaidėjo priešai yra zombiai, paprastai klaidžiojantys pavieniui, kartais miniomis, ir pagal numatytus nustatymus, kuriuos galima pasikeisti – kas septynias dienas tikslingai puolantys žaidėją vis didėjančiais būriais.

Galima žaisti vieno ar daugelio žaidėjų režime. Be žaidėjų veikėjų, atsitiktinai sugeneruoto pasaulio režime kitų gyvų žmonių žaidime beveik nėra, išskyrus specialius prekeivius, perkančius ir parduodančius įvairius daiktus savo specialiai įrengtuose fortuose. Tačiau taip pat yra ir šiek tiek labiau RPG primenantis režimas su daugiau žmonių personažų.

Nepaisant labai ilgai trunkančios „Early Access“ stadijos (2020 m. pavasarį dar nesibaigusi), ir kas kelis metus įvedamų rimtų pakeitimų žaidimo mechanikoje, žaidimas turi daugiausia teigiamus atsiliepimus Steam platformoje ir 2017 m. pateko tarp šimto daugiausiai parduotų žaidimų. PlayStation 4 versija sulaukė daugiau neigiamų įvertinimų iš kritikų, ir 2020 m. turi 45% reitingą.

## Išnašos
Fechtavimasis 1900 m. vasaros olimpinėse žaidynėse

**[[Fechtavimasis]] 1900 m. vasaros olimpinėse žaidynėse** vyko antrą kartą olimpinių žaidynių istorijoje. Prancūzija laimėjo penkis iš septynių aukso medalių.

## Dalyvavusios šalys

## Medalių lentelė

## Medalininkai

## Nuorodos
* TOK svetainė
Ramón Fonst

**Ramón Fonst** (1883 m. liepos 31 d. – 1959 m. rugsėjo 9 d.) – Kubos fechtavimo sportininkas. Pirmasis olimpinis čempionas fechtavimo špagomis rungtyje.

## Biografija
Paryžiuje vykusiose 1900 m. vasaros olimpinėse žaidynėse kubietis dalyvavo fechtavimo špagomis rungtyse. Mišrioje meistrų ir mėgėjų klasėje Fonst laimėjo sidabro medalį. Individualioje fechtavimo špagomis rungtyje kubietis tapo pirmuoju šios klasės olimpiniu čempionu.

1904 m. vasaros olimpinėse žaidynėse pelnė net tris aukso medalius: vyrų komandinės rapyros, individualios rapyros ir individualios špagos rungtyse.

1924 m. vasaros olimpinėse žaidynėse kubietis varžėsi fechtavimo špagomis rungtyse, bet medalių nepelnė.

## Nuorodos
* Sports Reference svetainėje
Liūniukas (12131180)

**Liūniukas** – ežeras Lietuvoje, Švenčionių rajone, 9 km į šiaurę nuo Pabradės, Pabradės miške. Ežero ilgis iš šiaurės vakarų į pietryčius – 0,32 km, plotis – iki 0,12 km. Altitudė 142,9 m. Krantai ištisai apaugę medžiais, neaukšti, sausi, tik pietrytinis krantas žemas ir pelkėtas. Šiaurės vakaruose įteka Bevaros upelis iš čia pat telkšančio dar vieno Liūniuko ežero, o pietryčiuose tas pats upelis išteka link Žeimenos upės.

Kiek atokiau į pietus plyti Pabradės poligonas.

## Šaltiniai
Émile Coste

**Émile Coste** (1862 m. vasario 2 d. – 1927 m. liepos 7 d.) – Prancūzijos fechtavimo sportininkas. Olimpinis čempionas fechtavimo rapyromis rungtyje.

## Biografija
Paryžiuje vykusiose 1900 m. vasaros olimpinėse žaidynėse prancūzas dalyvavo fechtavimo rapyromis rungtyse. Finale nugalėjęs savo bendratautį Henri Masson Coste tapo olimpiniu čempionu.

## Nuorodos
* Sports Reference svetainėje
Georges de la Falaise

**Georges de la Falaise** (1866 m. – 1910 m.) – Prancūzijos fechtavimo sportininkas. Olimpinis čempionas fechtavimo kardais rungtyje.

## Biografija
Paryžiuje vykusiose 1900 m. vasaros olimpinėse žaidynėse prancūzas dalyvavo fechtavimo rungtyse. Fechtavimo špagomis rungtyje prancūzas liko ketvirtas. Kardų fechtavimo finale nugalėjęs savo bendratautį Léon Thiébaut Falaise tapo olimpiniu čempionu.

1908 m. vasaros olimpinėse žaidynėse Falaise užėmė septintą vietą individualioje rungtyje ir ketvirtą vietą komandinių kardų varžybose.

## Nuorodos
* Sports Reference svetainėje
Macijonėlis (12130611)

**Macijonėlis** arba **Mažas Macijonėlis** – ežeras Lietuvoje, Švenčionių rajone, 6,5 km į pietryčius nuo Labanoro, Žeimenos miške. Ežero ilgis iš šiaurės į pietus – 0,17 km, plotis – iki 0,07 km. Altitudė 149,1 m. Krantai ištisai apaugę medžiais ir krūmais, plačiai užpelkėję – ežeras telkšo Salaičių pelkės pietrytinėje dalyje. Ežeras nenutekantis, priklauso Žeimenos upės intako Luknelės baseinui.

Už 40 m į šiaurę telkšo dar vienas Macijonėlio ežeras.

## Šaltiniai
Lina Čeriazova

**Lina Čeriazova** (1968 m. lapkričio 1 d. – 2019 m. kovo 23 d.) – Uzbekijos akrobatinio slidinėjimo sportininkė. Pirmoji Uzbekijos olimpinė čempionė žiemos olimpinėse žaidynėse.

## Biografija
Lilehameryje vykusiose 1994 m. žiemos olimpinėse žaidynėse Uzbekijai atstovavusi Čeriazova dalyvavo akrobatinio slidinėjimo varžybose. Pirmą kartą vykusiose moterų akrobatikos varžybose sportininkė tapo olimpine čempione. Tai buvo pirmasis šalies medalis olimpinėse žaidynėse.

1998 m. žiemos olimpinėse žaidynėse moterų akrobatikos rungtyje užimta 13 vieta.

## Nuorodos
* Sports Reference svetainėje
Malynė

**Malynė** arba **Malinė** – ežeras Lietuvoje, Švenčionių rajone, 13 km į pietvakarius nuo Švenčionėlių, Pabradės miške. Ežero ilgis iš šiaurės vakarų į pietryčius – 0,4 km, plotis – iki 0,18 km. Altitudė 145,7 m. Krantai ištisai apaugę medžiais, žemi, tik šiaurėje kiek aukštesni. Ežeras nenutekantis, priklauso Žeimenos upės intako Ž-10 baseinui.

## Šaltiniai
Majapuras

**Majapuras** (, ) – vietovė Indijoje, Vakarų Bengalijoje, ~130 km į šiaurę nuo Kalkutos, Nadijos rajone, Navadvypo miesto dalis. Vieta yra Gangos–Brahmaputros deltoje, ties Gangos ir Džalangės atšakų santaka.

Majapuras yra svarbi hinduizmo piligriminė vieta, nes manoma, jog čia gimė Čaitanja Mahaprabhus – vienas svarbiausių gaudyja vaišnavizmo gurų. Dabar čia įsikūrusi Tarptautinės Krišnos sąmonės organizacijos (ISKCON) oficiali būstinė. Yra didelė Krišnos šventykla bei keletas mažesnių. Svarbiausia Majapure švenčiama religinė šventė – Gaura purnima (Čaitanjos gimimo diena, vykstanti kovo–balandžio mėnesiais).


Iskcon temple , Mayapur.jpg|ISKCON šventykla
Sri Krishna Temple, ISKCON, Mayapur.jpg|Šri Krišnos šventykla
Mayapur 2006.jpg|Piligrimai Majapure 2006 m.



## Šaltiniai
Maja (asura)

**Maja** () – indų mitologiniuose tekstuose minimas demonas (asura), kilęs iš daitjų. Jis laikomas Vipračičio ir Ditės sūnumi, turėjęs žmoną apsarasę Hemą, bet ši jį palikusi. Maja gyvenąs su įdukra Mandodare auksiniuose rūmuose.

Pasak „Ramajanos“ (VII d.), Maja kartą miške sutikęs Ravaną ir jam į žmonas atidavęs Mandodarę. Jiedviem vėliau gimęs sūnus galiūnas Meghananda.

„Mahabharatoje“ (VIII d.), „Matsja puranoje“, „Harivanšoje“ Maja veikia kaip asurų miesto-tvirtovės Tripuros statytojas. Jis taip pat padeda Pandavams pastatyti Indraprasthos miestą.

## Šaltiniai
Markežeris (Švenčionių r.)

**Markežeris** – ežerėlis Lietuvoje, Švenčionių rajone, 5,5 km į pietvakarius nuo Labanoro, Labanoro girioje. Ežero ilgis iš vakarų į rytus – 0,1 km, plotis – iki 0,09 km. Altitudė 160,1 m. Krantai aukštoki, sausi, ištisai apaugę medžiais. Ežerėlis nenutekantis, priklauso Stirnių ežero baseinui (Žeimenos upės baseinas).

Už 0,07 km į pietvakarius telkšo dar vienas Markežeris.

## Šaltiniai
Kibalionas

**Kibalionas** – 1908 m. išleista okultinės literatūros, hermetizmo filosofijos knyga. Teigiama, jog joje aprašyta hermetinės filosofijos esmė. Viena iš nedaugelio okultizmo knygų išleistų lietuvių kalba.

## Septyni hermetiniai principai

Knygoje pateikiami septyni hermetiniai principai:
# Proto principas.
# Analogijos principas.
# Vibracijos principas.
# Poliariškumo principas.
# Ritmo principas.
# Priežasčių ir pasekmių principas.
# Lyties principas.

## Išnašos

## Nuorodos
* ''Kibalionas'' (anglų kalba)
Meru (reikšmės)

**Meru** gali reikšti:
* Merus, Meru, Sumeru – šventasis kalnas hinduistiniame ir budistiniame pasaulėvaizdyje;
* Meru – ugnikalnis Tanzanijoje;
* Meru – miestas Kenijoje;
* Meru – miestelis Indijoje, Džharkhande;
* Meru – miestelis Malaizijoje, Selangore;
* Meriu (*Méru*) – miestelis Prancūzijoje, Uazos dep.;
* Meru nacionalinis parkas – Kenijoje;
* Meru apskritis – Kenijoje;
* Meru viršukalnė – fizinis kalnas Himalajuose, Indijoje;
* *[[Meru phyllisae|Meru]]* – plėšriųjų vabalų gentis.
Šaudymas 1900 m. vasaros olimpinėse žaidynėse

**[[Sportinis šaudymas]] 1900 m. vasaros olimpinėse žaidynėse** vyko antrą kartą olimpinių žaidynių istorijoje. Šveicarija laimėjo penkis iš devynių aukso medalių.

## Dalyvavusios šalys
* 
* 
* 
* 
* 
* 
* 
* 

## Medalių lentelė

## Medalininkai

## Nuorodos
* TOK svetainė